《张可大甥与古愚家兄游阳孟岩已废而旧日之山》
宋代·丘葵

笑推窗户揖青山，茶鼎松风入耳潺。
老去已知今世错，贫来剩得此身閒。
漱流枕石心长在，涉水穿林步已难。
六十年来醉题壁，那知尚在白云间。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。